钦定古今图书集成/明伦汇编/交谊典/第025卷 > 《周礼》 > 《伤友》白居易
## 钦定古今图书集成/明伦汇编/交谊典/第025卷 > 《周礼》 > 《伤友》白居易

陋巷孤寒士，出门苦栖栖。虽云志气在，岂免颜色低。
平生同门友，通籍在金闺。曩昔胶漆契，迩来云雨暌。
正逢下朝归，车骑五门西。是时天久阴，三日雨凄凄。
蹇驴避路立，肥马当风嘶。回顾忘相识，占道上沙堤。
昔年洛阳社，贫贱相提携。今日长安道，对面隔云泥。
近日多如此，非君独惨凄。死生不变者，惟闻任与黎。